Археологик табыштарҙағы һүрәттәрҙә раҫланыуынса, кеше Боронғо Мысыр, Ассирия, Финикия һәм башҡа күп кенә илдәрҙә беҙҙең эраға тиклем бер нисә мең йыл элек йөҙә белгән, улар белгән йөҙөү ысулдары хәҙерге кроль һәм брассҡа оҡшаш. Ул заманда йөҙөү тормош көтөү өсөн кәрәк була — балыҡ тотоу, һыуҙа йөҙгән кейеккә йәки ҡошҡа, һыу аҫты кейегенә һунар итеү, хәрби эштәр өсөн талап ителә. Боронғо Грецияла йөҙөү мөһим физик тәрбиә сараһы булараҡ файҙаланыла.